Lægehelikopterne

De fem regioner i Danmark har fire lægehelikoptere placeret jævnt ud over Danmark. Desuden kan de rekvirere en redningshelikopter fra Forsvaret. Den tager blandt andet en del af turene til Bornholm.

Ca. 200 patienter bliver hvert år fløjet med helikopter fra Bornholm til Rigshospitalet. De er altså fordelt mellem de gule lægehelikoptere og Forsvarets noget større redningshelikopter.

Der går typisk en time, fra helikopterne letter fra enten Ringsted eller Roskilde, til de lander på helikopterplatformen ved Bornholms Hospital i Rønne.